# Vejledning til ansøgningsskema og vilkår for støtte

#### Generelt om ansøgningsskemaet

* Skemaet vedrører ansøgning om bevilling af midler fra medlemmerne af folkekirken i Roskilde Stift, som er tilvejebragt af stiftsrådet via det bindende stiftsbidrag,
* Ansøgninger til stiftsrådet er omfattet af offentlighedsloven og er derfor som hovedregel tilgængelige for offentligheden.
* Stiftsrådets praksis er, at der kun i ganske særlige tilfælde bliver bevilget støtte til udgivelse af bøger.

### Skemaets punkt 1

Den ansvarlige for projektet er den person, der kan kontaktes for yderligere oplysninger, dokumentation, status, evaluering af projektet samt vedrørende forbrug af projektmidlerne mv. Ansvarlig for organisation er den person, der kan forpligte organisationen juridisk.

**Skemaets punkt 2**

Under dette punkt beskrives projektet. Der skal i beskrivelsen gives en begrundelse for, hvorfor netop dette projekt er særlig relevant. Baggrunden for projektet kan være et problem eller en mulighed for udvikling, som ansøgeren er blevet opmærksom på. Desuden hvordan det vil blive kommunikeret til omverdenen, herunder brug af sociale medier

Målgruppen for projektet skal beskrives, så det klart fremgår, hvilken gruppe af mennesker, projektet er tiltænkt og retter sig mod. Det kan kun undlades, hvis det giver sig selv.

Det skal beskrives, hvordan projektet er organiseret- hvilke samarbejdspartnere deltager i projektet fx myndigheder, virksomheder, faglige- og frivillige organisationer og

Det skal beskrives, hvornår projektet starter og slutter. Tidsplanen for projektet skal indeholde en plan for hovedtrækkene i projektet. Vigtige 'milepæle' i projektet skal dermed fremgå af tidsplanen.

**Skemaets punkt 3**

Hvis der søges om støtte til et flerårigt projekt, skal det ansøgte beløb fordeles på de pågældende år. En evt. medfinansiering fra ansøger selv eller fra andre skal fremgå af budgettet.   
Der skal indsendes et kort gennemskueligt og godkendt regnskab til Stiftsrådet senest to måneder efter projektets afslutning.

**Vilkår**

Når du modtager økonomisk støtte fra Stiftsrådet i Roskilde Stift accepterer du følgende vilkår.

**Projekt-ændringer**

Ændrer projektet sig, skal det øjeblikkeligt meddeles til Stiftsrådet, som skal godkende den nye aktivitetsplan.

**Budget-ændringer**

Ændringer på mere end 10% på den enkelte budgetpost skal meddeles til og godkendes af stiftsrådet. Det samlede budget skal overholdes.

**Krav om evaluering**Ansøger skal udfylde og returnere vedlagte evalueringsrapport til stiftsrådet.

Stiftsrådet ønsker at følge sine bevillinger tæt. Er der tale om et længerevarende projekt, kan ansøgeren forvente at blive kontaktet i projektperioden og vil evt. blive bedt om en midtvejsevaluering.

**Regnskab og revision**

Senest to måneder efter projektets afslutning skal der afleveres et regnskab over indtægter og udgifter. De ansvarlige vil eventuelt blive bedt om at fremvise bilagsmateriale. Er der tale om bevillinger på mere end 100.000 kr***.***  skal regnskabet være attesteret/godkendt af revisor. Stiftsrådet dækker udgifter til revision på op til 6.000 kr.

Evt. udbetalte beløb, som ikke bliver brugt skal betales tilbage, medmindre beløbet udgør under 2.000 kroner og anvendes til dækning af udgifter, der har rimelig relevans for projektet.

**Udbetaling**

Støtte bliver kun udbetalt til Nemkonto (personlig/cpr.nr eller virksomhed/cvr.nr.).

Udbetaling af et aconto støttebeløb sker ved projektstart. For støttebeløb over 50.000 kr. vil der blive udbetalt 75% af støttebeløbets størrelse efter anmodning fra ansøger ved projektstart og 25%, når evalueringsrapporten er returneret. Stiftsrådet kan i særlige tilfælde beslutte en anden udbetalingsplan.

For længerevarende projekter sker det efter udarbejdet og accepteret plan. Merforbrug støttes ikke.

-----